Өскемен қаласы әкімдігінің «Үлбі» халыққа әлеуметтік қызмет көрсететін қалалық аумақтық орталығы» КММ сыбайлас жемқорлық тәуекелдерін ішкі талдау қорытындысы бойынша талдамалы анықтама

Қазақстан Республикасы Сыбайлас жемқорлыққа қарсы іс-қимыл Агенттігі (Сыбайлас жемқорлыққа қарсы қызмет) Төрағасының 28.01.2020 жылғы № 22 бұйрығымен бекітілген сыбайлас жемқорлыққа қарсы мониторингті жүргізу Қағидаларына сәйкес Өскемен қаласы әкімдігінің «Үлбі» халыққа әлеуметтік қызмет көрсететін қалалық аумақтық орталығы» КММ (бұдан әрі - «Үлбі» орталығы) жұмыс тобының құрамында:
1. А.А.Тоимбаева – «Үлбі» орталығы директорының орынбасары;
2. Е.Е.Аубакирова – «Үлбі» орталығы бас бухгалтерінің м.а.;
3. И.С.Ахатова – әлеуметтік көмек бөлімінің меңгерушісі;
4. Ж.Б.Бажеева – әлеуметтік көмек бөлімінің меңгерушісі;
5. М.Т.Куанышева – «Үлбі» орталығының кадрлар бөлімінің инспекторы;
сыбайлас жемқорлық тәуекелдеріне ішкі талдау жүргізілді.
Зерттелетін кезең: 01.08.2025ж. – 30.04.2026ж.
Интернет – ресурста, «Мой город», «Дидар», «Рудный Алтай» газеттерінде, Instagram әлеуметтік желісіндегі oskemen_ulbi_ortalygy парақшасында сыбайлас жемқорлық тәуекелдеріне ішкі талдау жүргізудің басталуы 14.04.2026ж., сыбайлас жемқорлық тәуекелдеріне ішкі талдау нәтижелерін жария талқылаудың басталуы 14.05.2026ж.  жарияланды. Сыбайлас жемқорлық тәуекелдерін ішкі талдау нәтижелерін талқылау 21.05.2026ж. хаттамамен бекітілді.
Сыбайлас жемқорлық тәуекелдерінің ішкі талдауының мәні:
1. «Үлбі» орталығының нормативтік құқықтық актілерге сәйкес сыбайлас жемқорлық тәуекелдерінің алдын-алу жөніндегі қызметі;
2.  «Үлбі» орталығының ұйымдастыру-басқару қызметінде сыбайлас жемқорлық тәуекелдерін анықтау; 
1. «Үлбі» орталығы Қазақстан Республикасының 2023 жылғы 20 сәуірдегі № 224-VII ҚРЗ Әлеуметтік Кодексіне, Халықты әлеуметтік қорғау саласындағы 2023 жылғы 29 маусымдағы № 263 арнаулы әлеуметтік қызметтер көрсету стандарттарына (бұдан әрі - стандарт), арнаулы әлеуметтік қызметтер көрсететін ұйымдардың қызметі туралы ережелеріне (Қазақстан Республикасы Премьер-Министрінің орынбасары - Еңбек және халықты әлеуметтік қорғау министрінің 2023 жылғы 22 маусымдағы № 230 бұйрығымен бекітілген) (бұдан әрі - ереже) сәйкес халықты әлеуметтік қорғау саласында арнаулы әлеуметтік қызметтер (бұдан әрі – АӘҚ) көрсетеді.
«Үлбі» орталығы қарт адамдарға, мүгедектігі бар адамдарға, мүгедектігі бар  балалар мен психоневрологиялық аурулары бар 18 жастан асқан мүгедектігі бар адамдарға, тұрмыстық зорлық-зомбылық құрбандарына және өмірлік қиын жағдайға тап болған адамдарға АӘҚ ұсынады.
2026 жылдың сәуір айының соңында «Үлбі» орталығында үй жағдайдағы қызметтерін алушылардың жалпы саны 1137 адамды құрады. 2025 жылдың 01 тамызы мен 2026 жылдың 30 сәуірі аралығында қарт адамдарға, мүгедектігі бар адамдарға, мүгедектігі бар балалар мен психоневрологиялық аурулары бар 18 жастан асқан мүгедектігі бар адамдарға үй жағдайындағы АӘҚ көрсетуге 98 адам қабылданды. Қарастырылып отырған кезеңде жартылай стационар жағдайында 160 психоневрологиялық аурулары бар мүгедектігі бар балаларға қызмет көрсетіледі. ТЗЗҚ стандартына сәйкес, қарастырылған кезеңде дағдарыстық жағдайларды шешу жөніндегі бөлімде тұрмыстық зорлық-зомбылық құрбандарына, сондай-ақ өмірлік қиын жағдайға тап болған тұлғаларға AӘҚ көрсетіледі, жалпы өтініш білдіргендер саны: (сенім телефоны, кеңес беру орталығы, күндізгі болу бөлімі, пана) 1468 адам.
Сондай-ақ, «Үлбі» орталығында тірек-қимыл аппараты бұзылған мүгедектігі бар адамдарға, өмірлік қиын жағдайға тап болған адамдарға (қарттар, мүгедектігі бар адамдар, мүгедектігі бар балалар, Ново-Троицк ауылының тұрғындарына) автотасымалдау қызметі көрсетіледі. 
Жоғарыда аталған қызметтердің барлық түрлері жергілікті және республикалық бюджет қаражаты есебінен көрсетіледі.
Көрсетілетін қызметтердің сапасына мониторингті жүзеге асыру мақсатында «Үлбі» орталығының қызметкерлері құжаттама жүргізеді: жұмыс жоспарлары, бақылаудағы қатысу кестелері жасалады, әлеуметтік қызметкерлердің апта сайынғы есеп беру нысаны әзірленеді. Сондай-ақ әрбір маман белгіленген есеп нысанын жүргізеді, «Socium» цифрлық платформасында жұмыс істейді.
[bookmark: SUB6000][bookmark: SUB5900]Үйде қызмет көрсету қызметін алушылармен «Үлбі» орталығы әкімшілігінің байланыс деректері, қызметтердің көлемі, түрлері көрсетілген олардың қажеттіліктерін ескере отырып шарттар жасалды. Қызмет алушыларға арналған шағымдар мен ұсыныстар кітабы бар, оны апта сайын «Үлбі» орталығының директоры, ал «Өскемен қаласының жұмыспен қамту және әлеуметтік бағдарламалар бөлімі» ММ уәкілетті органы ай сайын қарайды. Шағымдар мен ұсыныстар кітабында ескертулер анықталмаған, қызмет алушылар оң пікірлер мен тілектер қалдырады.
Мекеменің қызметін қозғайтын, нормативтік-құқықтық актілердегі «Үлбі» орталығындағы сыбайлас жемқорлық тәуекелдерін ішкі талдау қорытындысы бойынша:
Қағидалардың 4), 5) тармақшаларында үйде қызмет көрсету жағдайында АӘҚ алуға құқығы бар адамдар көрсетілген, Ережеде көрсетілгендей, АӘҚ мүгедектерге, еңбекке жарамды балалары жоқ қарттарға, өздерінің еңбекке жарамсыз ата-аналарымен бір елді мекенде тұратын жұбайына (зайыбына) беріледі. АӘҚ көрсететін ұйымдарда, атап айтқанда «Үлбі» орталығында осы тармақ потенциалды қызмет алушының айтуымен ғана орындалады (еңбекке қабілетті туыстарының бар немесе жоқ екендігі тексерілмейді) - өтініш берушілердің оларға қамқорлық жасауға міндетті балалардың жоқ екенін растайтын фактілерді ұсынуы туралы ережеге толықтырулар енгізу қажет.
Ұйымдастырушылық-басқарушылық қызметтегі сыбайлас жемқорлық тәуекелдері: 
- ресми таратуға жатпайтын қызметтік және өзге де ақпаратты пайдалану; 
- жақын туыстарының, жұбайлары мен жекжаттарының бірлескен жұмысы; 
- өзінің заңды міндеттерін орындауға байланысты материалдық игіліктерді, көрсетілетін қызметтерді және өзге де артықшылықтарды қабылдау.
2. «Үлбі» орталығының қызметкерлері азаматтық қызметші болып табылады. 2026 жылдың 1 мамырында «Үлбі» орталығының штаттық саны 278 адамды құрады. 2026 жылғы 30 сәуірдегі жағдай бойынша мекемеде 268 адам жұмыс істейді, 10 бос орын бар. 2025 жылы мүмкіндігі шектеулі тұлғаларды жұмысқа орналастыру бойынша белгіленген квотаға сәйкес (квота 10 адам) 6 мүгедектігі бар адам жұмыс істейді.
	01.08.2025 жылдан 30.04.2026 жылға дейінгі кезеңде 60 қызметкермен еңбек шарты бұзылды. Жұмыстан босатылу себебі: қызметкерлердің бастамасы бойынша 55 - басқа жұмысқа ауысуына және басқа қалаға көшуіне байланысты, 3 - еңбек шарты мерзімінің аяқталуына байланысты, 2 - зейнетке шығуына байланысты.
Қарастырылып отырған кезеңде 78 адам жұмысқа қабылданды.
Осыған ұқсас кезеңде 01.08.2024 жылдан бастап 30.04.2025 жылға дейін азаматтық қызметшілер болып табылатын 47 қызметкермен еңбек шарты бұзылды. Жұмыстан босатылу себебі: 40 қызметкерлердің бастамасы бойынша (жалақысы жоғары басқа жұмысқа ауысу, басқа қалаға көшу), 3 – еңбек шартының мерзімінің аяқталуына байланысты, 4 – зейнетке шығуына байланысты.
Осыған ұқсас кезеңде 01.08.2024 жылдан бастап 30.04.2025 жылға дейін 56 адам жұмысқа қабылданды.
Азаматтық қызметшілердің кәсіби және біліктілік даярлығының деңгейін, іскерлік қасиеттерін анықтау мақсатында Денсаулық сақтау және әлеуметтік-еңбек саласында аттестаттауды өткізу ережелері мен шарттарының 7- тармағына сәйкес (Қазақстан Республикасы Еңбек және халықты әлеуметтік қорғау министрінің 2015 жылғы 28 желтоқсандағы № 1041 бұйрығымен бекітілген) міндетті аттестаттау өткізіледі. 01.08.2025 жылдан 01.05.2026 жылға дейінгі кезеңде 13 азаматтық қызметшілер міндетті аттестаттаудан сәтті өтті. Жүргізілген аттестациялардың қорытындысы бойынша атқаратын лауазымына сәйкес келмеуі және қызметкерлердің біліксіздігі болған жоқ. Осыған ұқсас кезеңде 01.08.2024 жылдан бастап 30.04.2025 жылға дейін 36 азаматтық қызметші аттестаттаудан сәтті өтті, өздерінің кәсіби білімдерін растады.
Халықты әлеуметтік қорғау саласында Қазақстан Республикасы Еңбек және халықты әлеуметтік қорғау министрінің міндетін атқарушының 2017 жылғы 25 қазандағы № 360 бұйрығымен бекітілген Халықты әлеуметтік қорғау және жұмыспен қамту ұйымдарының басшылары, мамандары және басқа да қызметшілері лауазымдарының үлгілік біліктілік сипаттамаларына сәйкес бірінші, екінші немесе жоғары біліктілік санаты беріледі (нормативтік құқықтық актілерді мемлекеттік тіркеу тізілімінде тіркелген № 16057 құқықтық актілер). Қаралып отырған кезеңде қарттар мен мүгедектігі бар адамдарға күтім жасау жөніндегі 44 әлеуметтік қызметкерге, мүгедектігі бар балаларға және психоневрологиялық аурулары бар 18 жастан асқан мүгедектігі бар адамдарға күтім жасау жөніндегі 19 әлеуметтік қызметкерге, әлеуметтік жұмыс жөніндегі 1 консультантқа және әлеуметтік жұмыс жөніндегі 1 маманға екінші санат берілді.
«Үлбі» орталығының қызметкерлері кәсіби білімдері мен құзыреттілігін жүйелеу мақсатында біліктілігін арттыру курстарынан өтеді. 
3. Әлеуметтік қорғау саласында арнаулы әлеуметтік қызметтерді ұтымды және сапалы көрсету мақсатында және «Үлбі» орталығының шаруашылық қызметін жүзеге асыру үшін қарастырылып отырған кезеңде 120 мемлекеттік сатып алу өткізілді, оның ішінде:
– баға ұсыныстарын сұрату тәсілімен – 50,
– бір көзден сатып алу (өтпеген мемлекеттік сатып алу) – 37,
– бір көзден, тікелей шарт жасасу арқылы –29,
-  ашық конкурс бойынша - 4.
Мемлекеттік сатып алуды жүргізу барысында заңнама, мерзімдер, рәсімдер 
және қаржылық есептілік бойынша бұзушылықтар анықталған жоқ.
Еңбек тәртібін бұзудың алдын алу мақсатында Әкімшілік ішкі еңбек тәртібі ережелерінің сақталуына жүйелі түрде бақылау жүргізеді. 
Instagram әлеуметтік желісінде «Үлбі» орталығы қызметінің бағыттары туралы, бейне және фотоматериалдары бар ақпараттар жарияланатын беттер (oskemen_ulbi_ortalygy, oskemen_qamqorlyq, dagdaryszorlyqzombylyq_oskemen) жұмыс істейді.
Сыбайлас жемқорлық тәуекелдеріне ішкі талдау нәтижелері және сыбайлас жемқорлық бойынша құқық бұзушылықтар жасауға ықпал ететін себептер мен жағдайларды жою жөніндегі іс-шаралар жоспары туралы ақпарат Қала әкімінің ресми Интернет-ресурсында екі тілде: мемлекеттік және орыс тілдерінде орналастырылады. 

